Document ID: /roh_data/filtered/fineweb-2-filterrobots_roh.jsonl.gz/17070

A la conferenza da medias ha sco emprima Doris Leuthard exprimì ses plaschair davart l’approvaziun dal conclus federal davart las vias da velos. La Confederaziun vegnia a sustegnair a moda cumprovada las lavurs da las vischnancas e dals chantuns, quai en favur da vias da velo segiras ed attractivas.
NA a las duas iniziativas agraras
Las discussiuns enturn l'iniziativa da fair-food hajan mussà che quella tangheschia in tema impurtant, ha ditg Alain Berset.
Il cler na a l’iniziativa per la suveranitad alimentara mussia ch’ils consuments sajan cuntents cun la situaziun actuala, di Johann Schneider-Ammann. El saja perquai fitg cuntent ch’il suveran na veglia betg manar enavos la roda dal temp en l’agricultura, mabain cuntinuar consequentamain la via en direcziun dad in’agricultura che possia concurrer cun la fiera.
RR votaziuns 23-09-2018